गांव खेड़ी में बस क्यू शेल्टर होने से लोग हो रहे परेशान
सिटी रिपोर्टर | रायपुररानी/बरवाला
गांवखेड़ीका बस स्टॉप क्यू शेल्टर वर्तमान में एक सीमेंटेड स्लैब के सहारे चल रहा है। बसों का इंतजार करने वाले ग्रामीण इस सीमेंटेड स्लैब पर ही खुले आसमान तले बसों का इंतजार करते हैं। करीब 10 वर्ष पहले यहां पर एक टीन शेड क्यू शेल्टर होता था। एक बस की टक्कर लगने से वह क्षतिग्रस्त हो गया था। इसका निर्माण कार्य आज तक नहीं हुआ। इस टीन शेड क्यू शेल्टर में बनी सीमेंटेड स्लैब आज भी मौजूद है, जबकि इसके ऊपर का सारा ढांचा गिर चुका था। दैनिक यात्रियों को गर्मियों, सर्दियों बारिश में खुले आसमान के नीचे खड़े होकर बसों का इंतजार करना पड़ रहा है। इसके चलते लोगों को काफी असुविधा हो रही है। बस क्यू शेल्टर का निर्माण करवाने की मांग बीते वर्षों में कई बार उठ चुकी है लेकिन नतीजा शून्य रहा है। गांव के पूर्व सरपंच शीशपाल राणा, पूर्व सरपंच राजकिशन, नंबरदार भगत सिंह राणा, गांववासी मास्टर संतराम शर्मा, गौरव खेड़ी, कमल शर्मा, नाटी पंडित आदि ने संबंधित विभाग से बस क्यू शेल्टर का निर्माण कराए जाने की मांग उठाई।
hin_Deva mai_Deva hin_Deva